Frances Cornford

**Frances Crofts Cornford** (de solteira **Frances** **Croft** **Darwin**), nada o 30 de marzo de 1886 e finada o 19 de agosto de 1960, foi unha poeta inglesa; debido á semellanza do seu nome de pía, o do seu pai e o do seu marido, na súa familia era coñecida antes do seu matrimonio como "FCD" e despois do seu matrimonio como "FCC" e o seu marido Francis Cornford era coñecido como "FMC". O seu pai Sir Francis Darwin, fillo de Charles Darwin, outro "Francis", era coñecido pola súa familia como "Frank" ou como "tío Frank".

## A vida 
Era filla do botánico Francis Darwin e da súa compañeira Ellen Wordsworth Crofts (1856-1903) do Newnham College, e naceu no seo da familia Darwin—Wedgwood. Era neta do naturalista británico Charles Darwin. O seu medio irmán máis vello era o escritor Bernard Darwin. Criouse en Cambridge, entre unha densa rede social de tías, tíos e curmáns, e foi educada en privado. 

En 1909, Frances Darwin casou con Francis Cornford, un clasicista e poeta. Tiveron cinco fillos:

* Helena Cornford (1913–1996); casou con Joseph L. Henderson  en 1934
* John Cornford (1915-1936), poeta e comunista morto na Guerra Civil española.
* Christopher Cornford (1917–1993), artista e escritor
* Hugh Wordsworth Cornford (1921–1997), médico 
* Ruth Clare (1924–1992); casou con Cecil Hall Chapman, fillo de Sydney Chapman en 1947. Era a nai de Matthew Chapman

Está enterrada na parroquia do cemiterio da Ascensión en Cambridge, onde está na mesma tumba que o seu pai Sir Francis Darwin. A súa nai Ellen Wordsworth Darwin, de solteira Crofts, está enterrada no cemiterio da igrexa de St. Andrews en Girton, Cambridgeshire.

O seu marido, Francis, foi incinerado no crematorio de Cambridge o 6 de xaneiro de 1943.

## Obras 
Frances Cornford publicou varios libros de versos, incluíndo o seu debut (como "FCD"), *The Holtbury Idyll* (1908), *Poems* (1910), *Spring Morning* (1915), *Autumn Midnight* (1923) e *Different Days* (1928). *Mountains and Molehills* (1935) foi ilustrada con xilografías pola súa curmá Gwen Raverat.

Un dos poemas de Frances Cornford era un dos favoritos de Philip Larkin e Maeve Brennan. ''"All Souls' Night"* trata a superstición de que un amante morto aparecerase a un compañeiro aínda fiel nesa data de novembro. Maeve, moitos anos despois da morte de Larkin, volvería ler o poema no Día dos Fieis Defuntos: 
My love came back to me
Under the November tree
Shelterless and dim.
He put his hand upon my shoulder,
He did not think me strange or older,
Nor I him.

Cornford é posibelmente máis lembrada polo seu poema  *To a Fat Lady Seen from the Train* ("A unha Señora Gorda Vista desde o Tren") en *Poems* de 1910.
O why do you walk through the fields in gloves,
Missing so much and so much?
O fat white woman whom nobody loves,
Why do you walk through the fields in gloves,
When the grass is soft as the breast of doves
And shivering-sweet to the touch?
O why do you walk through the fields in gloves,
Missing so much and so much?
Ao que GK Chesterton respondeu en "The Fat Lady Answers" nos seus *Collected Poems* of 1927: 
Why do you rush through the field in trains,
Guessing so much and so much.
Why do you flash through the flowery meads,
Fat-head poet that nobody reads;
And why do you know such a frightful lot
About people in gloves as such?
...

As primeiras liñas deste poema foron pronunciadas por un personaxe da novela de 1939 de Agatha Christie *Murder is Easy*.

## Notas 
## Véxase tamén 
### Outros artigos 
* Literatura en inglés

### Ligazóns externas 
* Enciclopedia Británica 
* Bibliografía 
* *The Coast: Norfolk'' de Frances Cornford